stanford-oval/wikipedia huggingface dataset:
Espanja Eurovision tanssikilpailussa

| Eurovision tanssikilpailun osallistujamaa |
| --- | --- |

Espanja
Paikallinen TV-asema:  TVE
Ensiesiintyminen:  2007
Esiintymiskerrat:  1
Espanja osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007.
Espanjalle pisteitä antoivat seuraavat maat: Alankomaat (2), Venäjä (2), Ukraina (4), Suomi (5), Sveitsi (6), Kreikka (7) ja Portugali (12).
Espanja ei aio osallistua vuonna 2008.
Sijoitukset

| Vuosi | Sijoitus | Tanssijat | Tanssilajit | Pisteet |
| --- | --- | --- | --- | --- |
| 2007 | 10. | Abraham Martínez ja Amogoya Benlloch | cha-cha-cha ja paso doble | 38 |
Elämää avaruudessa: miksi on todennäköistä, ettemme ole yksin maailmankaikkeudessa

| Elämää avaruudessa : miksi on todennäköistä, ettemme ole yksin maailmankaikkeudessa |
| --- | --- |

Kirjailija:  Avi Loeb
Kieli:  englanti
Suomennos
Suomentaja:  Nina Mäki-Kihniä
Kustantaja:  Werner Söderström
Julkaistu:  2021
Sivumäärä:  234
ISBN:  9789510446966
Löydä lisää kirjojaKirjallisuuden teemasivulta
Elämää avaruudessa: miksi on todennäköistä, ettemme ole maailmankaikkeudessa on tammikuussa 2021 julkaistu Harvardin yliopiston astronomian professorin Avi Loebin kirjoittama tietokirja, jossa käsitellään pääasiassa älykkään elämän mahdollisuutta muualla maailmankaikkeudessa. Kirjassa puhutaan paljon ʻOumuamuasta eli 19. lokakuuta 2017 havaitusta tähtienvälisesta kappaleesta, jonka Avi Loeb uskoo olevan aurinkopurje.
Erkki Rapo

Erkki Olavi Rapo eli Eki-setä (2. heinäkuuta 1946 Helsinki – 28. helmikuuta 2004 Helsinki) oli suomalainen nimikirjoitusten kerääjä. Hän omisti viimeiset 40 vuotta elämästään harrastukselleen. Hänen kokoelmiinsa kuuluivat nimikirjoitukset muun muassa Paul Ankalta (nuoren Eki-sedän ensimmäinen nimikirjoitus vuonna 1959), The Beatlesiltä (Lontoosta vuonna 1966), Jim Morrisonilta, Frank Sinatralta, Jimi Hendrixiltä, Bob Marleyltä, Plácido Domingolta ja Bill Haleyltä. Hänellä oli tapana antaa artisteille Helsinki-viiri vastalahjaksi nimikirjoituksesta.
Hectorin levyllä Ei selityksiä (2004) on kappale "Eki-setä (has left the building)". Eki-setä itsekin levytti vuonna 1981 singlen Kuningaskobra / Tiikerihai (Aloha 1) yhdessä Agentsin kanssa.
Vuonna 2006 ilmestyi Rapoa käsittelevä kirja Hei, anna nimmari!, kirjoittajina Tomi Lindblom ja Jukka Häkkinen.
Aiheesta muualla

Erkki Rapon muistokirjoitus Helsingin Sanomissa (Arkistoitu – Internet Archive)
Vesa Aleksi : Eki-setä, POP Levyjenkeräilijöiden erikoislehti 1.5.2006 (Arkistoitu – Internet Archive)
Jenni Kokkonen : "Eki-setä kuvitteli, että tähdet olivat olemassa häntä varten", Studio55.fi 13.5.2010
Ylen Elävä arkisto: Eki-setä kohtasi Dylanin
Ernst Thälmann

Ernst Thälmann vuonna 1932.
Ernst Thälmann (16. huhtikuuta 1886 Hampuri – 18. elokuuta 1944 Buchenwald) oli saksalainen poliitikko, joka toimi Saksan kommunistisen puolueen puheenjohtajana 1925–1932.
Thälmann toimi valtiopäiväedustajana 1924–1932 ja oli ehdolla Saksan presidentiksi 1925 ja 1932. Kansallissosialistien valtaannousun jälkeen 1933 Gestapo pidätti hänet. Thälmann oli vangittuna, kunnes hänet Adolf Hitlerin henkilökohtaisesta käskystä teloitettiin Buchenwaldin keskitysleirillä 1944.
Ernst Thälmannin elämästä tehtiin 1954–1955 itäsaksalainen kaksiosainen elokuva, jonka pääosaa esitti Günther Simon.
Thälmannin mukaan nimetty

Thälmann-pataljoona oli osa Espanjan sisällissodassa (1936–1939) toiminutta kansainvälistä prikaatia. Tasavaltalaisten puolella taistelleeseen pataljoonaan kuului noin 1 500 vapaaehtoista muun muassa Saksasta, Itävallasta, Sveitsistä ja Skandinaviasta.
Thälmannplatz, Berliinin Wilhelmplatzin ja viereisen metroaseman nimi vuosina 1950–1986
Ernst-Thälmann-Park, puisto Berliinissä
Ernst Thälmann -pioneerijärjestö oli Saksan demokraattisessa tasavallassa toiminut Saksan vapaan nuorison lastenjärjestö.
Thälmann-kolhoosi toimi Juutalaisten autonomisen alueen pääkaupungissa Birobidžanissa, Venäjän kaukoidässä, Neuvostoliitossa.
Ernst Thälmannin saari on vuonna 1972 Thälmannin mukaan nimetty saari Sikojenlahdella, Kuuban rannikolla.
Löbaussa ja Zittaussa oli DDR:n upseerikoulu, joka oli nimetty Ernst Thälmannin ja Franz Mehringin mukaan.
Aiheesta muualla

Kuvia tai muita tiedostoja aiheesta Ernst Thälmann Wikimedia Commonsissa
Ernst Thälmannin muistomerkki Weimarissa.
Elämää Philadelphiassa

| Elämää Philadelphiassa> It’s Always Sunny in Philadelphia |
| --- | --- |

Tyyli:  tilannekomedia
Kestoaika:  18-25 minuuttia
Luoja(t):  Rob McElhenney
Alkuperämaa:   Yhdysvallat
Alkuperäiskieli:  englanti
Verkko:   FX (2005–2012)  FXX (2013–)
Esitetty:  4. elokuuta 2005 – jatkuu edelleen
Tuotantokausia:  16
Jaksoja:  170
Aiheesta muualla
Virallinen sivusto
IMDb 
Elämää Philadelphiassa (It’s Always Sunny in Philadelphia) on yhdysvaltalainen tilannekomedia. Sarjan ovat luoneet ja suunnitelleet Rob McElhenney, Glenn Howerton ja Charlie Day, jotka myös näyttelevät ohjelman pääosissa. Muita pääosan esittäjiä ovat myös Kaitlin Olson ja Danny DeVito, joka on ollut mukana sarjan toisesta tuotantokaudesta lähtien.
Elämää Philadelphiassa esitettiin Yhdysvalloissa FX-kanavalla kahdeksannen tuotantokauden loppuun saakka joulukuussa 2012. Sarja siirtyi tämän jälkeen yhdeksännestä kaudesta alkaen syyskuussa 2013 esitettäväksi FXX-kanavalle.
Ezra Laderman

Ezra Laderman (29. kesäkuuta 1924 – 28. helmikuuta 2015) oli yhdysvaltalainen säveltäjä. Hän syntyi Brooklynissa, New Yorkissa puolalaisille vanhemmille.
Laderman opiskeli sävellystä Stefan Wolpen, Miriam Gideonin ja Otto Lueningin johdolla. Hänet otettiin The American Academy of Arts and Lettersin jäseneksi vuonna 1991 ja sen puheenjohtajaksi vuonna 2006.
Ladermanin tuotanto on tyyliltään monipuolinen. Siihen kuuluu mm. 11 jousikvartettoa, konserttoja, elokuvamusiikkia, soitinmusiikkia sekä Marilyn Monroen elämään pohjautuva ooppera.
Espanjan kansalliskaarti

Kansalliskaartin partiovene Nerviónjoella Bilbaossa.
Kansalliskaartin toimi- ja asuintiloja Barakaldon kunnassa Baskimaalla.
Espanjan kansalliskaarti (esp. Guardia Civil) on sotilaallisesti järjestetty ja Espanjan asevoimiin kuuluva, pääasiassa poliisitehtäviä hoitava, santarmilaitos, jolla on sekä sotilas- että siviilitoimintoja. Se perustettiin kuningatar Isabella II:n kaudella ensimmäisen karlistisodan jälkeen vuonna 1844 turvaamaan Pyreneiden rajavyöhykettä.
Guardia Civil työllistää nykyään noin 73 000 henkilöä. Sen päätehtäviä ovat terrorismin vastainen toiminta sekä rajavyöhykkeiden, moottoriteiden, satamien ja rannikkoalueiden valvonta. Tämän toiminnan tehostamiseksi Guardia Civilillä on käytössään aseistettuja helikoptereita ja nopeita partioveneitä. Organisaatioon kuuluu myös erityinen vero-osasto, jonka tehtävänä on ehkäistä salakuljetusta, huumekauppaa, petoksia ja muita verorikoksia. Guardia Civil on yksi baskiseparatistijärjestö ETA:n iskukohteista, ja useita sen jäseniä on kuollut järjestön pommi-iskuissa.
Kansalliskaarti jakautui lähes tasaisesti kahtia kansallisten ja tasavaltalaisten välillä Espanjan sisällissodan aikana. Vangiksi jääneet tasavaltalaiset kansalliskaartin komentajat joutuivat sodan jälkeen sotatuomioistuinten eteen ja teloitettiin. Sodan jälkeen karabinieerit (carabineros) yhdistettiin kansalliskaartiin, jonka tehtävänä caudillo Francisco Francon diktatuurin aikana oli turvata järjestelmää. Se toimi erityisesti syrjäisissä paikoissa ja maaseudulla, mikä mahdollisti kansalliskaartin väkivaltaiset väärinkäytökset. Francon ajan kansalliskaartia on syytetty kidutuksista, poliisiväkivallasta ja julmuuksista. Erityisesti Garcia Lorcan runot vaikuttivat mielikuvaan kansalliskaartista kovakätisenä poliisivoimana.
Francon diktatuurin aikana kansalliskaartilaiset olivat keskeinen tuki hallinnolle. Francon kuoleman jälkeen ja Espanjan demokratiaan ja perustuslailliseen monarkiaan siirtymisen aikana (La Transición) kansalliskaartilaisten parissa säilyi tuki francolaisen järjestelmän säilyttämiselle. Historiankirjoihin jäänyt tapahtuma oli myös Guardia Civilin everstiluutnantti Antonio Tejeron johtama vallankaappausyritys kesken Espanjan edustajainhuoneen istunnon 23. helmikuuta 1981.
Koska kansalliskaarti on osa sotalaitosta, sen jäsenillä ei ole oikeutta liittyä ammattiliittoihin, toisin kuin Policía Nacionalin jäsenillä. Useat Guardia Civilin jäsenistä perheinensä asuvat varuskunnissa.
Kansalliskaartiin verrattavissa olevia santarmiorganisaatioita ovat muun muassa Italian Carabinieri ja Ranskan Gendarmerie.
Aiheesta muualla

Wikimedia Commonsissa on kuvia tai muita tiedostoja aiheesta .
Guardia Civilin sivusto
Bujumbura

| Bujumbura Mairie de Bujumbura |
| --- | --- |
 Näkymä katedraalista
 Bujumbura
 Koordinaatit: 03°23′S, 29°22′E 
Valtio:  Burundi
Maakunta:  Bujumbura
Pinta-ala  ():  
 – Kokonaispinta-ala:  87 km²
Väkiluku (2013)  ():  581 534
Infobox OKVirheellinen NIMI-arvo: 
Bujumbura satelliittikuvassa
Bujumbura on Burundin entinen pääkaupunki ja maan suurin kaupunki sekä hallinnollinen ja kaupallinen keskus. Sillä on maakunnan asema, ja tässä merkityksessä kaupungista voidaan käyttää maakuntanimeä (ransk. Mairie de Bujumbura, suom. Bujumburan kaupungintalo).
Aluehallinnollisesti provinssitasoisen pääkaupungin pinta-ala on 87 neliökilometriä. Kaupungin väkiluku oli vuoden 2008 väestönlaskennassa 497 166 henkeä. Vuoden 2013 väestöarvio oli 581 534.
Maantiede ja ilmasto

Bujumbura sijaitsee Burundin länsiosassa Tanganjikajärven rannalla, ja on maan tärkein vientisatama.
Bujumburassa on kuumaa koko vuoden, keskimääräinen lämpötila on 28 °C. Syyskuu on yleensä kuukausista kuumin. Kuiva kausi kestää kesäkuusta elokuuhun. Vuodessa on kaksi sadekautta, helmikuusta huhtikuuhun ja marras-joulukuussa.
Aluehallinnon toisella tasolla kaupunki jakautuu 13 kuntaan:
Buterere (28 371 as.)
Buyenzi (47 363 as.)
Bwiza (37 688 as.)
Cibitoke (50 899 as.)
Gihosha (39 503 as.)
Kamenge (50 070 as.)
Kanyosha (59 181 as.)
Kinama (49 776 as.)
Kinindo (21 920 as.)
Musaga (43 735 as.)
Ngagara (30 296 as.)
Nyakabiga (20 883 as.)
Rohero (17 481 as.)
Historia

Bujumbura alkoi kasvaa pienestä kylästä sen tultua Saksan Itä-Afrikan sotilastukikohdaksi vuonna 1889. Ensimmäisen maailmansodan jälkeen siitä tuli Belgian Ruanda-Urundin hallinnollinen keskus. Kaupungin nimi vaihdettiin Usumburasta Bujumburaksi kun Burundi itsenäistyi vuonna 1962. Itsenäistymisen jälkeen Bujumbura on ollut toistuvien taisteluiden näyttämönä hutu-joukkojen taistelessa tutsien hallitsemaa Burundin armeijaa vastaan.
Burundin pääkaupunkiksi tuli vuoden 2019 alusta Bujumburan sijaan Gitega. Presidentti Pierre Nkurunziza oli päättänyt siirrosta jo vuonna 2007. Päätöksen arveltiin liittyvän opposition suureen kannatukseen Bujumburan alueella.
Koulutus, liikenne, palvelut

Kaupungissa on Bujumburan yliopisto  ja Bujumburan kansainvälinen lentoasema. Siellä on myös katedraali, moskeija, kansallismuseo ja geologinen museo. Tanganjika-järven rannalla on hiekkaranta.
Aiheesta muualla

Kuvia tai muita tiedostoja aiheesta Bujumbura Wikimedia Commonsissa
Burundin provinssit
Bubanza
Bjumbura
Bururi
Cankuzo
Cibitoke
Gitega
Karuzi
Kayanza
Kirundo
Mairie de Bjumbura
Makamba
Muramvya
Muyinga
Mwaro
Ngozi
Rumonge
Rutana
Ruyigi
Erkki Ratia

Erkki Antton Ratia (20. heinäkuuta 1914 Koivisto – 9. kesäkuuta 1970 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.
Henkilöhistoria

Ratian vanhemmat olivat merikapteeni Anton Ratia ja Eeva Emilia Kaukiainen ja puoliso vuodesta 1940 Päivi Rantasalo. Ratia tuli ylioppilaaksi 1932 Viipurin reaalikoulusta. Diplomi-insinööriksi Ratia valmistui Teknillisen korkeakoulun rakennusosaston tie- ja vesirakennuksen linjalta vuonna 1939. Hän oli valmistuttuaan insinööritoimisto Alfred A. Palmbergin palveluksessa ensin suunnitteluinsinöörinä ja  sitten pääsuunnittelijana. Vuonna 1947 Ratia siirtyi Lemminkäisen teknilliseksi johtajaksi, yrityksen toimitusjohtaja hänestä tuli 1955 Pentti Heikkilän jälkeen. Ratian johdolla yritys kehitti paitsi teiden rakentamisen ja asvaltoinnin liiketoimintaa, myös muun muassa kattohuopa- ja betonituotantoa. Hänen aikanaan yhtiön liikevaihto yli kymmenkertaistui. Ratia osallistui myös aktiivisesti alansa järjestötyöhön. Hän oli Suomen Asfalttityönantajain Liiton puheenjohtaja 1947–1970, samoin kuin esimerkiksi Rakennusinsinööriyhdistyksen puheenjohtaja 1960–1962 ja Kattohuopayhdistyksen ja sen jaostojen puheenjohtaja vuodesta 1961 aina eläkkeelle jäämiseensä asti vappuna 1970. Lemminkäisen toimitusjohtajana häntä seurasi Harri Hintikka. Vuonna 1969 vakavasti sairastunut Ratia kuoli vain kuukauden päästä eläköitymisestään, kesäkuun alussa 1970. Teollisuusneuvoksen arvonimen hän oli saanut huhtikuussa 1970.
Julkaisuja

Puoli vuosisataa Suomea rakentamassa: piirteitä Asfalttiosakeyhtiö Lemminkäisen toiminnasta vuosina 1910–1960, 1960, perusaineisto Arvo Puukari ja Erkki Ratia, toimitussihteeri Panu Toivonen.
Ferdinand V

Ferdinand V voi tarkoittaa seuraavia hallitsijoita:
Ferdinand V, Aragonian kuningas Ferdinand II Katolilaisen hallitsijanimi Kastilian kuninkaana 1474–1506
Ferdinand V, Itävallan keisari Ferdinand I:n hallitsijanimi Unkarin kuninkaana 1835–1848
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ferdinand V”, voi hakea sivunnimihaulla, laajalla sivunnimihaulla tai tekstihaulla.
Elias (oratorio)

Elias-oratorion "Kuule Israel"-aarian alku.
Elias (englanninkielisenä versiona Elijah) on Felix Mendelssohnin vuonna 1846 Birminghamin festivaaleja varten säveltämä oratorio. Se kuvaa profeetta Elian edesottamuksia Vanhan testamentin Ensimmäisen ja Toisen kuninkaiden kirjan sivuilla. Teoksen libreton sommitteli Julius Schubring.
Teos on ollut suosittu ensiesityksestään saakka, erityisesti englanninkielisissä maissa. Se kuuluu aivan tunnetuimpiin oratorioihin ja ylipäätään kuoroteoksiin. Ensiesitystä harjoiteltiin Lontoossa, mistä teoksen 400 esiintyjää vietiin junalla esiintymispaikalle. Mendelssohnilta odotettiin paljon, koska hän oli valmiiksi suosittu Englannissa ja teos saikin innokkaan vastaanoton. Mendelssohn teki teokseen vielä jotain muutoksia ensiesityksen jälkeen eikä antanut julkaista nuotteja ennen kuin hän oli hionut partituurin loppuun.
Mendelssohn sävelsi työn alun perin saksankieliseen tekstiin, mutta Birminghamin festivaalin myötävaikutuksesta teki myös englanninkielisen version, joka esitettiin ensimmäisenä. Teos oli työn alla melkein kymmenen vuoden ajan, mutta kesäkuussa 1845 tullut kutsu Birminghamin Festivaaleille antoi säveltäjälle intoa viedä projekti päätökseen. Nykyään teoksen esityksissä käytetään molempia kieliä – usein riippuen esitysmaasta.
Musiikki ja sen tyyli

Teos sävellettiin kunnianosoituksena Mendelssohnin ihailemille barokin jättiläisille, Bachille ja Händelille, joiden musiikkia hän rakasti. Mendelssohn oli jo aiemmin aloittanut työnsä Bachin musiikin tunnetuksi tekemisessä järjestämällä esimerkiksi Matteuspassion ensimmäisen säveltäjän kuoleman jälkeisen esityksen vuonna 1829. Händel, joka oli tuotteliain ja kuuluisin oratorioiden säveltäjä, oli ollut sen sijaan tunnettu kaiken aikaa. Mendelssohnin teoksessa luonnollisesti hyvin vahvana näkyy kuitenkin hänen oma romantiikan ajan sävellystyylinsä. Yksi romantiikan ajan piirre on joidenkin kohtien laulumainen luonne. Bach-vaikutteista kertovat taas neliääniset koraalit ja paikoin fuugamainen sävellysjälki.
Teos on kirjoitettu neljälle solistille (basso tai baritoni, tenori, altto, sopraano), sinfoniaorkesterille, uruille ja suurelle kuorolle. Kuoro on jaettu useimmiten neljään ääneen, mutta joissakin kohti myös kahdeksaan ääneen tai kolmeen naisääneen. Elian hahmon osuudet kuuluvat bassolle tai baritonille.
Raamatullinen kertomus

Libreton laatija Schubring valitsi librettoon Raamatusta kohtia, jotka mahdollistaisivat teokselle dramaattisen luonteen. Tämä saattaa liittyä Mendelssohnin ajalla vallinneisiin mieltymyksiin. Teokseen on valittu esimerkiksi kohdat, jossa Elia herättää henkiin kuolleen pojan, tuo sateen Israeliin, ja nousee itse taivaisiin tulivaunuissa. Teoksen dramaattisimpia osioita on jumalten kilpailu, jossa Jahve näyttää voimansa, vaikka monet israelilaiset palvovat Baalia. Teoksesta jätettiin kuitenkin pois kohta, jossa Baalin profeetat surmataan. Teos alkaa Eliaan ilmoittaessa, että sadetta ei ole tulossa, jolloin kansa puhkeaa valituksiin.
Tutkijat ovat spekuloineet paljon sillä, miten Mendelssohnin oma tausta luterilaisuuteen seitsemänvuotiaana kääntyneenä juutalaisena on vaikuttanut teoksen luonteeseen. Teoksen lopun on nähty vetävän yhtäläisyyksiä Jeesuksen ja Eliaan elämän välillä.
Aiheesta muualla

Teoksen partituurit netissä
Saksankielinen libretto
Englanninkielinen libretto (Arkistoitu – Internet Archive)
Exitus (täsmennyssivu)

Exitus voi tarkoittaa seuraavia:
exitus, lääketieteellinen nimitys kuolemalle
Exitus ry, eutanasian laillistamista Suomessa kannattava yhdistys
Exitus, Aisti & Emeton albumi vuodelta 2009
Exitus, S-Toolin albumi vuodelta 2021.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Exitus”, voi hakea sivunnimihaulla, laajalla sivunnimihaulla tai tekstihaulla.
Exmouth

Exmouth voi tarkoittaa:
Exmouth, satamakaupunki Englannissa
Exmouth, kaupunki Australiassa
HMS Exmouth (1854), 90-tykkinen toisen luokan linjalaiva
HMS Exmouth (1901), Duncan-luokan taistelulaiva
HMS Exmouth (1905), koululaiva
HMS Exmouth (H02), E-luokan hävittäjä
HMS Exmouth (F84), Blackwood-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Exmouth”, voi hakea sivunnimihaulla, laajalla sivunnimihaulla tai tekstihaulla.
Elämästä

| Elämästä Paula Koivuniemi |
| --- | --- | --- |

Studioalbumin tiedot
 Julkaistu: 25. toukokuuta 2018
 Tyylilaji: iskelmä
 Kesto: 37.15
 Levy-yhtiö: Magnum Music
Listasijoitukset
  39. (albumilista)    5. (fyysinen albumilista)
Paula Koivuniemen muut julkaisut
| Duetot 2016 | Elämästä 2018 |   |
Elämästä on Paula Koivuniemen studioalbumi vuodelta 2018.
Kappaleet

Sinua, sinua rakastan – 3.05 (säv. Kaj Chydenius, san. Aulikki Oksanen, sov. Mika Toivanen)
Samanlainen onni – 3.47 (Les moulins de mon coeur, säv. Michel Legrand, san. Juha Vainio, sov. Mika Toivanen)
Elämän nälkä – 3.23 (säv. ja san. Pave Maijanen, sov. Mika Toivanen)
Kun aika on – 3.35 (A Time for Us, säv. Nino Rota, san. L. Savinainen, sov. Mika Toivanen)
Pettävällä jäällä – 3.37 (”Vanhan sillan luona taas”, säv. ja san. Juha Tapio, sov. Mika Toivanen)
Rakkaus on merkillinen maa – 4.28 (”Mä lensin niin kuin perhonen kohti tulta vääjäämättä”, säv. trad., san. Pirkko Saisio, sov. Mika Toivanen)
Äiti – 4.02 (La maman, säv. Charles Aznavour, san. Tuula Valkama, sov. Mika Toivanen)
Tiet – 4.13 (”Tietä kaitaa toiset käydä saa”, Dorogi, säv. Anatoli Novikov, san. Sauvo Puhtila, sov. Mika Toivanen)
Laulut kun kuolevat – 3.39 (säv. Veikko Samuli, san. Juha Vainio, sov. Mika Toivanen)
Viimeinen yö – 3.22 (säv. Samuli Edelmann, Arto Piispanen, san. Samuli Edelmann)
Christinna Pedersen

| Christinna Pedersen |
| --- | --- |
 Pedersen vuonna 2013
Henkilötiedot
Syntynyt: 12. toukokuuta 1986 (ikä 38) Aalborg, Tanska
Kansalaisuus:   Tanska
Sulkapalloilija
Pituus:  178 cm
Paino:  68 kg
Kätisyys:  oikea
| Mitalit> Maa:   Tanska.Naisten sulkapallo. Olympialaiset  | Mitalit> Maa:   Tanska.Naisten sulkapallo. Olympialaiset  | Mitalit> Maa:   Tanska.Naisten sulkapallo. Olympialaiset  | Maa:   Tanska> Naisten sulkapallo. |
| --- | --- | --- | --- |
|  Hopeaa | Rio de Janeiro 2016 | Nelinpeli |  |
|  Pronssia | Lontoo 2012 | Sekanelinpeli |  |
| MM-kilpailut  | MM-kilpailut  | MM-kilpailut  |  |
|  Hopeaa | Jakarta 2015 | Nelinpeli |  |
|  Pronssia | Hyderabad 2009 | Sekanelinpeli |  |
|  Pronssia | Guangzhou 2013 | Nelinpeli |  |
|  Pronssia | Kööpenhamina 2014 | Sekanelinpeli |  |
|  Pronssia | Glasgow 2017 | Nelinpeli |  |
| EM-kilpailut  | EM-kilpailut  | EM-kilpailut  |  |
|  Kultaa | Kolding 2017 | Nelinpeli |  |
|  Kultaa | La Roche-sur-Yon 2016 | Nelinpeli |  |
|  Kultaa | La Roche-sur-Yon 2016 | Sekanelinpeli |  |
|  Kultaa | Kazan 2014 | Nelinpeli |  |
|  Kultaa | Kazan 2014 | Sekanelinpeli |  |
|  Kultaa | Karlskrona 2012 | Nelinpeli |  |
|  Hopeaa | Huelva 2018 | Sekanelinpeli |  |
|  Hopeaa | Kolding 2017 | Sekanelinpeli |  |
Christinna Pedersen (s. 12. toukokuuta 1986 Aalborg[lähde? ]) on tanskalainen sulkapalloilija, olympiamitalisti ja Euroopan-mestari. Hän ilmoitti kansainvälisen uran päättymisestä maaliskuussa 2019. Hän erikoistui nelinpeliin.
Ammattilaisura > Ensimmäiset vuodet

Ensimmäisessä kansainvälisessä turnauksessa Pedersen pelasi syyskuussa 2005, jolloin hän osallistui Tšekin kansainväliseen turnaukseen. Hän eteni tuolloin sekanelinpelissä välieriin, mutta naisten nelinpelissä hän eteni loppuotteluun mtta hävisi kuitenkin sen puolalaisparille. Seuraavan loppuottelupaikan Pedersen ansaitsi huhtikuussa 2006 Suomen avoimessa turnauksessa, mutta hän hävisi parinsa kanssa sekanelinpeli loppuottelun. Saman vuoden Portugalin ja Tšekin turnauksissa hän hävisi jälleen sekanelinpelifinaalin. Ensimmäisen kansainvälisen voiton Pedersen sai kuitenkin Tšekin turnauksessa, kun hän voitti parinsa Mie Schjøtt-Kristensenin kanssa naisten nelinpelin. Hän voitti vielä marraskuussa 2006 toisen kansainvälisen turnauksen Schjøtt-Kristensenin kanssa, kun he olivat voitokkaita Alankomaiden avoimessa turnauksessa.
Pedersen aloitti vuoden 2007 tammikuussa Ruotsin kansainvälisessä turnauksessa. Hän voitti tuolloin sekanelinpelin ja oli toinen nelinpelissä. Vuoden ensimmäisen turnausvoiton Pedersen saavutti Portugalissa huhtikuussa, kun hän voitti Rasmus Bonden parina loppuottelussa toisen tanskalaisparin. Hän hävisi Schjøtt-Kristensenin kanssa Puolan avoimen turnauksen. Pedersen voitti Tšekin kansainvälisessä turnauksessa sekä naisten nelinpelin että sekanelinpelin. Lokakuussa hän voitti Bonden kanssa Alankomaiden avoimen turnauksen sekanelinpelin. Hän osallistui lokakuussa 2007 ensimmäisen kerran BWF Superseriesin osakilpailuun Tanskassa. Hän hävisi Schjøtt-Kristensenin kanssa naisten nelinpelin ensimmäisen ottelun. Bonden kanssa he voittivat kummatkin karsintaottelut, mutta varsinaisen turnauksen ensimmäisen ottelun he hävisivät indonesialaisparille.
Vuonna 2008 Pedersen saavutti turnausvoitot Alankomaiden avoimesta turnauksesta sekanelinpelistä ja Tanskan Superseriesin nelinpelistä. Vuonna 2009 hän voitti sekanelinpelin Tanskan Superseriesin kilpailussa sekä Superseriesin lopputurnauksessa. Vuonna 2010 hän voitti Joachim Fischer Nielsenin kanssa Hongkongin avoimen turnauksen ja Kööpenhaminan Masters-turnauksen sekanelinpelin. Vuonna 2011 Pedersen voitti Fischer Nielsenin kanssa Sveitsin, Tanskan, Ranskan avoimen turnauksen sekanelinpelin sekä etenivät finaaliin Hongkongissa, Japanissa ja Kiinassa.